Atrikornitedoj

La Atrikornitedoj (Atrichornithidae) estas familio el la ordo de la Paseroformaj birdoj (Paseriformes). En tiu familio estas unu genro kun du specioj.

 Klasifiko 
La Atrikornitedoj estas tre malnova familio, kiu estas plej proksime parenca al la Menuredoj (Menuridae), al la Ptilonorinkedoj (Ptilonorhynchidae) kaj la Klimakteredoj (Climacteridae).

 Vivejo kaj ofteco 
Atrikornitoj, aŭ arbustbirdoj, estas tre maloftaj birdoj kun malgranda biotopo en Aŭstralio. La rustventra arbustbirdo vivas en la pluvarbaroj limregione de Novsudkimrujo kaj Kvinslando, la brua arbustbirdo en la arbustregiono de Okcidentaŭstralio. Oni longan tempon opiniis, ke tiu lasta specio estas ekstingita, antaŭ ol oni remalkovris ĝin en 1961.

 Aspekto kaj vivmaniero 
Ambaŭ specioj havas la grandecon de Sturnoj (proksimume 20 centimetrojn) kaj okulfrape brunan kaj nigran plumaron. Ili estas timemaj, grundoloĝantaj birdoj, malbonaj flugantoj, kiuj vivas prefere en la subkreskaĵo kaj densarbustaĵo.

La maskloj disponas pri tre laŭta voko, aŭdebla tra vastaj distancoj. La inoj konstruas volbitajn nestojn proksime al la grundo kaj solaj zorgas por la bredado de la idoj.

 Genro kai specioj 
 atrikornito (Atrichornis)
 rufa atrikornito (Atrichornis rufescens), rustventra arbustbirdo
 bruema atrikornito (Atrichornis clamosus), brua arbustbirdo  Ĵarah-kari-arbaroj kaj arbustaroj 

 Referencoj 

Kategorio:Paseroformaj
Kategorio:Bestoj el la Aŭstralazia ekozono
Kategorio:Birdoj de Aŭstralio